b'\n_START_ARTICLE_\nIrina Milan\n_START_PARAGRAPH_\nIrina Milan (o.s. Englund, s. 3. syyskuuta 1947 Helsinki) on suomalainen n\xc3\xa4yttelij\xc3\xa4, laulaja, laulukouluttaja ja sanoittaja. H\xc3\xa4n on eniten levytt\xc3\xa4nyt suomalainen naislaulaja: Gramexin tilastojen mukaan Milan oli vuoteen 2015 menness\xc3\xa4 esiintynyt 2 283 yksitt\xc3\xa4isell\xc3\xa4 levytetyll\xc3\xa4 kappaleella.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nMilan on s\xc3\xa4velt\xc3\xa4j\xc3\xa4 Einar Englundin tyt\xc3\xa4r. H\xc3\xa4n on ollut kolmesti naimisissa: ensin Matti Milanin, sitten muusikko-levytuottaja Timo Lindstr\xc3\xb6min ja nyky\xc3\xa4\xc3\xa4n teatterialalla toimivan Ismo Salosen kanssa. Ensimm\xc3\xa4isest\xc3\xa4 avioliitostaan h\xc3\xa4nell\xc3\xa4 on tyt\xc3\xa4r, toisesta poika ja kolmannesta tyt\xc3\xa4r. H\xc3\xa4nell\xc3\xa4 on my\xc3\xb6s kuusi lastenlasta ja kolme lastenlastenlasta (2017)._NEWLINE_Milan on kertonut olevansa n\xc3\xa4k\xc3\xb6rajoitteinen. H\xc3\xa4n menetti toisesta silm\xc3\xa4st\xc3\xa4\xc3\xa4n n\xc3\xa4\xc3\xb6n 3-vuotiaana, kun h\xc3\xa4nen serkkunsa esitteli ja heilutteli syntym\xc3\xa4p\xc3\xa4iv\xc3\xa4lahjaksi saamaansa puukkoa, jolloin se lensi Milania silm\xc3\xa4\xc3\xa4n.'